
ฐานข้อมูลปัญหาน้ำเสีย
องค์การบริหารส่วนตำบลบางเก่า
อำเภอสายบุรี จังหวัดปัตตานี

[image: ]



ความรู้ทั่วไป
น้ำ เป็นปัจจัยที่สำคัญในการดำรงชีวิตมนุษย์ นอกเหนือจากการอุปโภคบริโภคในชีวิตประจำวันแล้ว น้ำยังมีบทบาทสูงในการรังสรรค์อารยธรรมความมั่นคงและมั่งคั่งของสังคม มนุษย์ชาติได้ประโยชน์ มหาศาลจากทรัพยากรน้ำมาโดยตลอด แต่ในปัจจุบันปัญหาการขาดแคลนน้ำ และการเกิดมลพิษทางน้ำ                ยิ่งทวีความรุนแรงขึ้นทุกขณะ เนื่องจากผู้ใช้น้ำส่วนใหญ่ขาดความรับรู้และจิตสำนึกรับผิดชอบต่อปัญหาที่เกิดขึ้นในอนาคตอันใกล้สถานการณ์ของทรัพยากรน้ำอาจเกิดปัญหาใหญ่ถึงขั้นวิกฤติ โดยเฉพาะในด้าน การขาดแคลนน้ำทั้งนี้เนื่องจาก
 แนวโน้มที่จะเกิดภัยแล้งมากขึ้น
 น้ำในแหล่งน้ำต่าง ๆ มีคุณภาพลดลง
 การใช้น้ำฟุ่มเฟือยในกิจการต่าง ๆ อันได้แก่ เกษตรกรรม อุตสาหกรรม พาณิชยกรรม การใช้น้ำในครัวเรือน และธุรกิจ บริการต่าง ๆ

น้ำเสียและแหล่งกำเนิดน้ำเสีย

น้ำเสีย ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ.2535 หมายถึง ของเสียที่อยู่ในสภาพของเหลวรวมทั้งมลสารที่ปะปนและปนเปื้อนอยู่ในของเหลวนั้น  แหล่งกำเนิดมลพิษที่ส่งผลกระทบต่อคุณภาพน้ำในแหล่งน้ำแบ่งออกเป็น 2 ประเภทใหญ่ ๆ ได้แก่ แหล่งที่มีจุดกำเนิดแน่นอน (Point Source) ได้แก่ แหล่งชุมชน โรงงานอุตสาหกรรม เป็นต้น และแหล่ง ที่มีจุดกำเนิดไม่แน่นอน (Non-Point Source) ได้แก่ การเกษตร เป็นต้น
น้ำเสียจากชุมชน ได้แก่ น้ำเสียที่เกิดจากกิจกรรมต่าง ๆ ของประชาชนที่อาศัยอยู่ในชุมชน น้ำเสียนี้ มีสกปรกในรูปของสารอินทรีย์สูง
น้ำเสียจากเกษตรกรรม ได้แก่น้ำเสียที่เกิดจากกิจกรรมทางการเพาะปลูก การเลี้ยงสัตว์ น้ำเสียจากการเพาะปลูกจะมีไนโตรเจน ฟอสฟอรัส โปแตสเซียม และสารพิษต่าง ๆ ในปริมาณสูง ส่วนน้ำเสียจากการเลี้ยงสัตว์ จะพบสิ่งสกปรกในรูปของสารอินทรีย์เป็นส่วนมาก

ผลกระทบของน้ำเสีย

 มีสีและกลิ่นที่น่ารังเกียจ ไม่สามารถใช้อุปโภคและบริโภคได้
 เป็นอันตรายต่อสิ่งมีชีวิตทั้งในน้ำ ;และในบริเวณใกล้เคียงทำให้เสียความสมดุลทางธรรมชาติ เกิดผลกระทบต่อระบบนิเวศและสิ่งแวดล้อม
 เป็นอันตรายต่อสุขภาพอนามัยของประชาชน เพราะเป็นแหล่งเพาะพันธุ์ของเชื้อโรค และเป็นพาหนะนำโรคต่าง ๆ สู่มนุษย์ สัตว์ และพืช 
 ทำลายทัศนียภาพ โดยเฉพาะแหล่งน้ำที่ใช้ในการคมนาคมและแหล่งท่องเที่ยว

หลักการป้องกันมลพิษทางน้ำ
เราสามารถมีส่วนร่วมในการรักษาสภาพที่ดีของแหล่งน้ำได้โดย
 ไม่ทิ้งของเสียลงสู่แหล่งน้ำ และทางระบายน้ำสาธารณะ
 บำบัดน้ำเสียขั้นต้น ก่อนระบายลงแหล่งน้ำหรือท่อระบายน้ำ
 ช่วยกันลดปริมาณการใช้น้ำ และลดปริมาณขยะในบ้านเรือน
 ลดหรือหลีกเลี่ยงการใช้สารเคมี ปุ๋ย สารกำจัดศัตรูพืชในกิจกรรมทางเกษตร หรือสารเคมีที่ใช้ในบ้านเรือน
 ควรนำน้ำเสียกลับมาใช้ประโยชน์
 สำรวจเพื่อลดปริมาณน้ำเสีย ของแต่ละขั้นตอนการผลิตในโรงงานอุตสาหกรรม
 สร้างจิตสำนึกของประชาชนในตระหนักถึงความสำคัญของการรักษาคุณภาพแหล่งน้ำและประหยัดการใช้น้ำ เท่าที่จำเป็น 

ใช้น้ำอย่างรู้คุณค่าลดปัญหามลพิษ
แนวทางปฏิบัติในการประหยัดและใช้น้ำอย่างรู้ค่า จำแนกตามประเภทของกิจกรรมต่าง ๆ ดังนี้

บ้านเรือนที่อยู่อาศัย
 เวลาแปรงฟัน โกนหนวด ควรใช้ภาชนะรองน้ำทุกครั้งไม่เปิดน้ำจากก๊อกโดยตรง
 เวลาอาบน้ำ ควรปิดก๊อกทุกครั้งขณะถูสบู่หรือสระผม
 เวลาซักผ้า หรือล้างจาน ควรใช้ภาชนะรองรับน้ำทุกครั้งไม่เปิดน้ำทิ้งไว้จนล้นภาชนะ
 ปิดก๊อกให้สนิมทุกครั้งเมื่อเลิกใช้น้ำ
 หมั่นตรวจตราท่อน้ำในบ้านเป็นประจำเพื่อป้องกันการรั่วซึม
 น้ำที่ใช้งานประเภทหนึ่งแล้ว;สามารถนำไปใช้งานประเภทอื่นอีกได้ เช่น น้ำสุดท้ายจากการซักผ้าหรือล้างจาน นำมาใช้ถูพื้นหรือรดน้ำต้นไม่ได้
 เลือกใช้สุขภัณฑ์ที่ช่วยประหยัดน้ำ เช่น ก๊อกน้ำชนิดที่เติมฟองอากาศ โถชักโครกรุ่นใหม่ที่ใช้น้ำเพียงครั้งละ 5-6 ลิตร

เกษตรกรรม
 รดน้ำแบบน้ำหยดแทนวิธีการรดตามปกติสำหรับพืชสวน
 รดน้ำตอนเช้าตรู่และตอนเย็นเพื่อป้องกันน้ำระเหยโดยไม่จำเป็น
 ปลูกพืชแบบผสมผสานแทนการปลูกพืชแบบเดียว
 ไร่ปศุสัตว์ควรมีการบำบัดน้ำเสียและกำจัดของเสีย
 ไร่พืชน้ำ เช่น ผักตบชวา ผักบุ้ง ผักกะเฉด ช่วยดูดซับ สารอินทรีย์ ในบ่อน้ำเสีย

สถานการณ์ข้อมูลสภาพปัญหาแหล่งในในพื้นที่องค์การบริหารส่วนตำบลบางเก่า
แหล่งกำเนิดมลพิษทางน้ำในพื้นที่องค์การบริหารส่วนตำบลบางเก่า 
ด้วยองค์การบริหารส่วนตำบลบางเก่าไม่มีแหล่งกำเนิดมลพิษทางน้ำที่มาจากโรงงานอุตสาหกรรม (เพราะไม่มีโรงงานในพื้นที่) แต่มีโรงงานรายรอบที่อยู่นอกพื้นที่ อย่างไรก็ตามองค์การบริหารส่วนตำบลบางเก่าได้ร่วมมือกับเครือข่ายพื้นที่ใกล้เคียงที่เฝ้าระวังที่ดำเนินกิจกรรมเฝ้าระวังคุณภาพน้ำเสีย ซึ่งมีเครือข่าย ต้นน้ำ กลางน้ำและปลายน้ำ

แหล่งน้ำในพื้นที่องค์การบริหารส่วนตำบลบางเก่า
“คลองบางเก่า” เป็นคลองสายเล็ก ๆ ของตำบลบางเก่า เป็นคลองที่เปรียบเสมือนเส้นเลือดใหญ่ที่หล่อเลี้ยงชีวิตของสมาชิกของราษฎรในพื้นที่ในการใช้ทำเกษตรกรในช่วงฤดูแล้ง  และใช้เป็นที่กักเก็บน้ำในช่วงฤดูฝน  
คลองชลประทานพื้นที่พรุแฆแฆอันเนื่องจากพระราชดำหริ  เมื่อวันที่  30  กันยายน  2535  พระบาทสมเด็จพระเจ้าอยู่หัวฯ  รัชกาลที่  9  ได้เสด็จพระราชดำเนินทอดพระเนตรสภาพพื้นที่  บริเวณลุ่มน้ำจืด – คลองแฆแฆ  อำเภอสายบุรี  จังหวัดปัตตานี  ซึ่งเป็นพื้นที่เสื่อมโทรมและมีน้ำท่วมขังเกือบทั้งปี  จึงได้พระราชทานพระราชดำหริเกี่ยวกับงานชลประทาน  ให้พิจารณาวางโครงการก่อสร้าง  ขุดคลองระบายน้ำและอาคารบังคับน้ำ  เพื่อช่วยระบายน้ำที่ท่วมขังออกจากพื้นที่และเก็บกักน้ำจืดไว้ให้เกษตรกรใช้ทำการเพาะปลูก  และใช้อุปโภค – บริโภค  ได้ตลอดทั้งปี  
ตั้งแต่ปี  2536 – 2543  โครงการก่อสร้างที่  7  สำนักพัฒนาแหล่งน้ำ  5 (เดิม)  กรมชลประทาน  ได้ดำเนินการก่อสร้างงานระบบระบายน้ำและงานระบบส่งน้ำ  ซึ่งประกอบด้วย  คลองระบายน้ำพร้อมอาคารประกอบ  ขุดลอกคลอง  และสร้างถนนเลียบคลองพร้อมอาคารประกอบปรับปรุงอาคารบังคับน้ำ  สร้างสถานีสูบน้ำ  รวมทั้งสร้างระบบส่งน้ำ  โดยมีพื้นที่โครงการประมาณ  40, 000  ไร่  ครอบคลุมเขตอำเภอปะนาเระและอำเภอสายบุรีของจังหวัดปัตตานี  โดยดำเนินการแล้วเสร็จเมื่อปี  2543  

สถานการณ์น้ำเสียในปัจจุบัน
	เนื่องด้วยองค์การบริหารส่วนตำบลบางเก่าไม่มีโรงงานในพื้นที่และประกอบกับครัวเรือนที่อยู่ใกล้แหล่งน้ำได้รับการอบรมเรื่องการบำบัดน้ำเสียเบื้องต้นก่อนระบายทิ้งลงสู่แหล่งน้ำ จึงทำให้คลองบางเก่า ไม่มีปัญหาเรื่องน้ำเสีย 
	คลองชลประทานพื้นที่พรุแฆแฆ  ด้วยมีเครือข่ายอาสามสมัครพิทักษ์ทรัพยากรธรรมชาติและสิ่งแวดล้อม ที่คอยเฝ้าระวังคุณภาพแหล่งน้ำตั้งแต่ “ต้นน้ำ-กลางน้ำ-ปลายน้ำ” หากมีอะไรผิดปกติจะมีการรายงานให้ได้รับทราบ และแก้ปัญหาได้ทันท่วงที

เครือข่ายการดำเนินงาน
1. คณะกรรมการเครือข่ายอาสาสมัครพิทักษ์ทรัพยากรธรรมชาติและสิ่งแวดล้อม
2. เยาวชนในพื้นที่และโรงเรียนในพื้นที่
3. สำนักงานชลประทานจังหวัดปัตตานี
4. อปท.ในพื้นที่ ใกล้เคียง

